1. számú melléklet

Szentistván Nagyközségi Önkormányzat Képviselő-testületének

A KÉPVISELŐ-TESTÜLET SZERVEZETI ÉS MŰKÖDÉSI SZABÁLYZATÁRÓL szóló

12/2013.(IX.9.) önkormányzati rendeletéhez

**I. Pénzügyi, ügyrendi és emberi erőforrás Bizottságának feladat és hatásköre:**

1. Ellátja a Mötv. 120. §-ában foglalt feladatait, nevezetesen: a Pénzügyi, ügyrendi és emberi erőforrás Bizottság az önkormányzatnál és intézményeinél

*a)* véleményezi az éves költségvetési javaslatot és a végrehajtásáról szóló beszámoló tervezeteit;

*b)* figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, - csökkenés) alakulását, értékeli az azt előidéző okokat;

*c)* vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;

*d)* ellátja a képviselő-testület rendeletében meghatározott feladatokat.

2. Kivizsgálja, és javaslatot készít a képviselő-testület részére a települési képviselők, illetve polgármester méltatlanságának, összeférhetetlenségének megállapításával kapcsolatos ügyekben.

3. Kezeli, illetve nyilvántartja az önkormányzati képviselők és polgármester, valamint hozzátartozóik vagyonnyilatkozatát, lefolytatja a vagyon nyilatkozat tételi eljárást.

4. Véleményezi, illetve javaslatot tesz a képviselő-testület részére a közszolgáltatásokkal kapcsolatos ügyekben,

5. Előzetesen véleményt nyilvánít az önkormányzati intézmények létesítésére, átszervezésére, megszüntetésére, önkormányzati társulás létrehozására, megszüntetésére irányuló ügyekben.

6. Részt vesz az önkormányzat pénzügyi kihatású rendelet tervezeteinek kidolgozásában.

7. Részt vesz az önkormányzat által benyújtandó pályázatoknak az előkészítésében.

8. Véleményezi a költségvetési előirányzatok megváltoztatására irányuló előterjesztéseket.

9. Dönt az önkormányzat rendelete által hatáskörébe utalt ügyekben, amennyiben ilyen hatáskör átruházásra sor kerül.

10. Figyelemmel kíséri a település rendezési terv betartását, javaslatot tesz azok szükségszerű módosítására.

11. Figyelemmel kíséri a település fejlesztési célkitűzések megvalósítását.

12. Figyelemmel kíséri az önkormányzat beruházásait, a képviselő-testület felkérésére részt vesz azok ellenőrzésében.

13. Részt vesz a helyi adók és közszolgáltatások bevezetésének előkészítésében,

14. Véleményezi az önkormányzat ciklusprogramját.

15. Ellenőrzi a civil szervezeteknek nyújtott önkormányzati támogatások elszámolását.

16. Átruházott jogkörében dönt az önkormányzat szociális, gyermekvédelmi rendeletében hatáskörébe utalt ügyekben, szükség esetén javaslatot tesz az érintett rendeletek módosítására.

17. Figyelemmel kíséri az önkormányzat közművelődési rendeletében foglaltak végrehajtását, szükség szerint javaslatot tesz annak módosítására. Ezzel összefüggésben az éves költségvetés tárgyalása időszakában véleményezi a SZKULTINFO Nonprofit Kft. éves közművelődési programját.

18. Javaslatot tesz önkormányzat által nyújtható kitüntetések adományozására.

19. Véleményezi az ösztöndíjjal kapcsolatos képviselő-testületi előterjesztéseket.

20. Figyelemmel kíséri a település esélyegyenlőségi programjának megvalósítását, véleményezi a program módosítására irányuló képviselő-testületi előterjesztéseket.

21. Ellátja mindazon feladatokat, amelyekkel a képviselő-testület megbízza. A képviselő-testület üléseire – jelen függelék által nem szabályozott kérdésekben - készített előterjesztéseket véleményezi – az előterjesztő kezdeményezésének megfelelően.